Senaatin oikeusosaston päätös kuolemantuottamuksesta autolla (SOO 1916 I 52)
29 tammikuuta 1916,   SOO 1916 I 52

52. Ajuri J. K:n valitus kuolemantuottamusta kosk. jutussa. Kaupunginviskaali F. Klemetin syytteestä tuomitsi Joensuun RO päät. 2/12 1914 K:n, joka kuljettaessaan automobiilillaan matkustajia oli ohjannut automobiilia niin huolettomasti että se oli syöksynyt jokeen, jolloin automobiilissa olleet viisi henkilöä olivat hukkuneet, RL 21 luv. 10 §:n nojalla kuolemantuottamuksesta pidettäväksi 6 kk. vankeudessa. Wiipurin HO, jonne sekä Klemetti että K. valittivat, korotti päät. 28/5 1915 K:lle tuomitun rangaistuksen 1 v. 6 kk. vankeusrangaistukseksi. OO alensi rangaistuksen 1 v. vankeutta. – (1 jäsen oli eri mieltä.)

</div>

Lähde
 Suomen senaatin oikeusosaston päätökset ja tuomiot 1916, Helsinki 1918, osa I päätökset, sivut 22–23.

Huomautukset

 Asianosaisen sukunimestä on tallennettu vain alkukirjain. Lähteessä sukunimi on kokonaisena.

Lyhenteet
 HO = hovioikeus
 kk. = kuukautta, kuukauden
 kosk. = koskevassa
 luv. = luvun
 OO = (senaatin) oikeusosasto
 päät. = päätöksessään
 RL = rikoslaki
 RO = raastuvanoikeus
 SOO = senaatin oikeusosasto
 v. = vuoden, vuodeksi

Senaatin oikeusosaston ratkaisut